Բացի ինքնատիպ բեռնատարից՝ «TESLA» ընկերությունը հանրությանն է ներկայացրել նաեւ էլեկտրական շարժիչով սպորտային ավտոմեքենա՝ ի դեմս «Roadster»-ի, որն օժտված է լավագույն սպորտային ավտոմեքենաներին բնորոշ բնութագրիչներով։ 100 կմ/ժ արդյունքի համար «Roadster»-ին անհրաժեշտ է ընդամենը 1.9 վայրկյան։ Սպորտային այդ ավտոմեքենան կկարողանա գերազանցել նաեւ 400 կմ/ժ արդյունքը։ Ամբողջական լիցքավորմամբ հնարավոր է անցնել ավելի քան 1000 կմ: Ըստ «TESLA»-ի ղեկավար Իլոն Մասկի՝ ընդամենը մեկ լիարժեք լիցքավորմամբ հնարավոր է Լոս Անջելեսից հասնել Սան Ֆրանցիսկո ու վերադառնալ Հրեշտակների քաղաք: